text: 1. Larmur frá skipum, sum liggja við bryggju við ljósmotorinum gangandi.
text: #000004
text: Um hálvan august kom eitt stórt reytt frystifarmaskip inn á Fuglafjørð at taka ímóti fiski frá flakatrolarum. Gav mær ikki far um, hvussu farmaskipið kallaðist, tí skipið var friðarligt og órógvaði ikki náttarsvøvnin, men stutt eftir kemur Kaptan Kravchenko inn á fjørðin í somu ørindum. Hann larmaði so illa, at tað var ikki sovandi. Fleiri í grannalagnum gjørdu vart við hetta, bæði hjá havnarfútanum og hjá býráðnum og mánadagin 16. september fingu vit fund við havnarnevndina. Fyri at hava naka ítøkiligt at tosa um fingu vit áðrenn fundin sakkønan mann at máta larmin við næstu íbúð og máldi hann 59 dB. Nú er tað so heppið, at fáar metrar frá har Kaptan Kravchenko lá, liggur eitt umhvørvisgóðkent virki, sum til ber at samanbera við, nevnuliga Havsbrún. At virkið er umhvørvisgóðkent merkir í stuttum, at tað hevur bundið seg til at fylgja ávísum altjóða reglugerðum, sum áseta markvirðir fyri mest loyvda útláti av heilsuskaðiligum evnum og mest loyvda larmi. Sambart hesi reglugerð er mest loyvdi larmur máldur á nátt og við næstu bústað 40 dB. Tað kann tykjast erkvisið at gera so nógv burturúr, tá íð skipið bara larmar knøpp 20 dB meir enn altjóða markvirði loyvir, men her skal havast í huga, at dB stigin er logaritmiskur og bygdur soleiðis upp, at hvørja ferð tú fert trý stig upp á stiganum, tvýfaldast ljóðorkan. Ein øking av ljóðorkuni á 20 dB er tí 2x2x2x2x2x2 ferðir altjóða markvirðið ella ein 72 falding av mest loyvdu ljóðorkuni á nátt sambart altjóða reglugerðini, so tað er skilligt, at tað kann ikki vera sovandi í slíkum gangi. Bæði skipini lógu við bryggju til síðst í september.
text: #000005
text: Hett er ikki eindømi, heldur reglan . Við jøvnum millumbilum koma skip at kaj, sum larma so illa, at ikki er sovandi, og ikki ber til at biða tey sløkkja ljósmotorin um náttina, tí tey hava frystigóðs umborð. Seinast var tað trolarin Armenak Babev, sum larmaði 56 dB við næsta búðdtað, ein ljóðorku, sum er 36 ferðir sterkari enn mest loyvdi larmur á nátt eftir altjóða reglugerðini. Armenak Babev lá og avskipaði frá sunnudegnum 21. oktober til mikumorgunin 24. oktober.
text: #000006
text: Tá tað gjørdist okkum í grannalagnum greitt at, ætlanin hjá kommuni var, at Fuglafjørður skuldi gerast umskipingarhavn fyri útlendsk skip. Sendu vit soljóðandi skriv til Fuglafjarðar býráð dagfest 15. 10. 07: Um ætlanin er, at Fuglafjørður skal gerast umskipingarhavn fyri útlendsk skip, so áliggur tað Fuglafjarðar kommunu, sum varar av Fuglafjarðar havn, at omanfyri nevndu mørk verða hildin, og hetta kann bert gerast, um skipunum verður álagt at sløkkja ljósmotorarnar, beinan vegin tey hava lagt at og síðan taka streym frá landi. Skrivið var undirskrivað av 18 fólkum í grannalagnum. Enn, fimm ár seinni er einki hent. Nú kommunuvæl er í hándumg fari eg tí at spyrja tey, sum stilla upp til býráðsvalið, um tey vilja seta hetta í verk, og velja ímillum teirra, sum geva játtandi svar, og eg fari at heita á fuglfirðingar um at gera tað sama.
text: #000007
text: Fuglfirðingar fáa oljuhavn í jólagávu.
text: #000009
text: Tankar og tónar í Fuglafirði
text: #000013